Ստեֆան Մոկուլսկի

Ստեֆան Ստեֆանովիչ Մոկուլսկի (, ), խորհրդային թատերագետ և գրականագետ։ Բանասիրական գիտությունների դոկտոր (1937)։ 

1918 թվականին ավարտել է Կիևի Տարաս Շևչենկոյի անվան համալսարանի բանասիրական ֆակուլտետը։ 1923-1942 թվականներին դասավանդել է Լենինգրադի համալսարանում (1937 թվականից՝ պրոֆեսոր), Գերցենի անվան մանկավարժական ինստիտուտում, 1943 թվականից՝ Մոսկվայի Թատերարվեստի պետական ինստիտուտում (1943-1948 թվականներին՝ տնօրեն), ղեկավարել ԽՍՀՄ ԳԱ արվեստի պատմության ինստիտուտի թատրոնի պատմության և տեսության սեկտորը, եղել «Թատերական հանրագիտարանի» (հատոր 1, 1961) գլխավոր խմբագիրը։ Մոկուլսկու գիտական հետաքրքրությունները հիմնականում կապված են եղել Վերածննդի և Լուսավորության շրջանների իտալական և ֆրանսիական արվեստին։ Հեղինակ է «Արևտաեվրոպական թատրոնի պատմություն» (1936-1939) երկհատորյակ գրքի։ Կազմել է նաև արևմտաեվրոպական թատրոնի մասին երկհատորյակ «Քրեստոմատիա»-ն (1937-1939, 2-րդ հրատարակչություն, հատոր 1-2, 1953-1955) և այլն։

Ծանոթագրություններ 

Ռուս գրականագետներ
Բանասիրական գիտությունների դոկտորներ
Մոսկվա քաղաքում մահացածներ
Կիևի համալսարանի շրջանավարտներ
ԽՄԿԿ անդամներ